Seekreis (1832 bis 1864)

Dr **Seechrais** (amtli *Seekreis*) isch e Mittelinschtanz vu dr Staatsverwaltig vum Grooßherzogtum Baade gsii, wu s vu 1832 bis 1864 gee het.

## Gschiicht
Zum 1. Mai 1832 sin di bishärige segs Chrais ufgleest woore un us Cheschtespargrind dur vier nei grindeti Chrais ersetzt woore. D Beheerd het derzue au nimi *Kreisdirektion* ghaiße, sundern *Kreisregierung*. Us dr Ämter vum bishäärige Seechrais isch nei Chrais mit em Sitz z Konschtanz bildet woore.

E jeede vu dr Chrais het e Chraisregierig kriegt, wu ne Regierigs-Diräkter voorgstande isch. Zue dr Chraisregierig hän derzue au Regierigs-Reet un Regierigs-Assessoore gheert. D Chraisregierig vum Ooberrhyychrais isch 1834 z.&nbsp;B. mit insgsamt 21 Stellen uusgstattet gsii.

D Chraisregierige sin fir alli Sachbiet verantworli gsii, wu zue dr Staatsverwaltig gheert hän: Ufsiicht iber d Ämter (Bezirksämter), Ufsiicht iber dr greescht Dail vu dr Lokaal- un Beziirksstiftigfe, Indigenatserdailig (Haimeträächt), Gwäärbskunzessioone, Dienscht- un Stroofbolizei un anderi.

Mit em *Gesetz, die Organisation der innern Verwaltung betreffend* vum 5. Oktoober 1863, wiirksam zum 1. Oktoober 1864, sin di vier *alte Chrais* ufgleest un dodermit di mittler Verwaltigseebeni abgschafft woore. An d Stell vu dr Mittelinschtanze sin d *[[Landeskommissärbezirk]]* as raini Ufsiichtsorgaan drätte. S  Biet vum eemoolige Seechrais isch em *[[Landeskommissärbezirk Konstanz|Landeskommissärbezirk Konschtanz]]* zuegoornet woore.

## Di baadische Chrais im Verglyych
 
:::Uuszuug us em *Hof- und Staats-Handbuch des Großherzogthums Baden*. 1834 mit dr Eckdaate vu dr Chrais (Flechi in geograafische Quadraatmyyle; Aazaal vu dr Bezirksämter; Aazaal vu dr Gmaine; Yywooner (Seelezaal), dodervu evangeelisch, kadoolisch, mennonitisch, israelitisch); e geograafischi Quadraatmyyle het 55,06 Quadraatkilemeeter entsproche (7,420439&nbsp;km × 7,420439&nbsp;km).

Dr Seechrais isch vu dr Flechi (3028 km²) un dr Yywooner (173.469) häär dr chlaischt vu dr baadische Chrais gsii. Rund 96 % vu dr Yywooner sin Kadolike gsii.

## Biet vum Seechrais
Zum Chrais hän 19 Bezirksämter mit 377 Gmaine gheert: 

;Landesheerligi Ämter
* Amt Konschtanz
* Amt Meerschburg (1857 ufgleest)
* Amt Bluemefeld (1857 ufgleest)
* Amt Bonndorf
* Amt Briilinge (1840 ufgleest)
* Amt Iberlinge
* Amt Pfulledorf
* Amt Radolfzell
* Amt Stocke
* Amt Villinge

;Standesheerligi Ämter
* Amt Eschinge (1844 erriichtet)
* Amt Salem (1857 ufgleest)
* Amt Stette (1849 ufgleest)
* Amt Enge
* Amt Holgeberg (1849 ufgleest)
* Amt Hifinge (1849 ufgleest)
* Amt Mehringe (1844 ufgleest)
* Amt Meßkirch
* Amt Neistadt
* Amt Stüelinge (1857 ufgleest)

## Regierigs-Diräkter
* 1834-1839: Friedrich Rettig
* 1839-1841: Josef von Sensburg
* 1841-1844: Josef Karl Kern
* 1844-1848: Georg von Vogel
* 1848: Joseph Ignatz Peter

## Literatur
* Adam Ignaz Valentin Heunisch: *Geographisch-topographische Beschreibung des Großherzogthums Baden: nach den Bestimmungen der Organisation vom Jahre 1832 größtentheils nach officiellen Quellen : nebst einer ausführlichen Karte des Großherzogthums Baden, nach der neuen Kreis-Eintheilung, mit Zufügung der Nachbarstaaten und mit Angabe der Poststationen und Stundenentfernungen.* Heidelberg 1833, *II. Der Oberrheinkreis.* S. 298–346 Digitalisat
* ''Eintheilung des Großherzogthums in vier Kreise und Aufstellung von Regierungen betreffend.'' In: Großherzoglich Badisches Staats- und Regierungs-Blatt Nr. IX. vom 18. Februar 1832, S. 133

## Fueßnote